Vietimme hiihtolomaviikon huoneistossa numero 8: kaksi äitiä ja kaksi 17-vuotiasta poikaa. Joan vastaanotti meidät henkilökohtaisesti ja kävi kiireettömästi läpi asunnon laitteet ja ominaisuudet. Asunto oli kooltaan meille täydellinen: äitien huoneessa kaksi todella leveää sänkyä ja pojilla oma huone hieman kapeammilla sängyillä. Kummassakin makuuhuoneessa oli paljon kaappitilaa, runsaasti vaateripustimia ja valtavat peilailupeilit uusille ostoksille:) Olohuone oli valtavan iso ja viihtyisä, keittiö tilava ja ruokailuvälineiltään täydellisesti varusteltu. Wifi toimi moitteettomasti. Saimme kahdet avaimet. Lämmintä vettä riitti kaikille aamupesulla kävijöille. Pyyhkeet olivat aivan uusia ja muhkean pehmeitä. Huoneisto oli moitteettoman puhdas ja lämmin. Joan tarjosi meille taksipalvelua ja Billy odotti meitä Heathrown kentällä - hurmaava vanhempi mies. Varasimme häneltä myös takaisinpaluun kentälle ja se sujui moitteettomasti.
Sijainti oli täydellinen. Olohuoneesta avautui kaunis näkymä Soho Square-puistoon, joka oli hyvin rauhallinen. Huoneistoon ei kuulunut mitään ylimääräisiä ääniä. Kulman takana sijaitsi Oxford Street ja puiston takana odotti Soho lukemattomine ravintoloineen. Tämän asunnon varaustilanteen tarkistamme ehdottomasti seuraavillakin kerroilla, kun matkustamme Lontooseen!